কালি ঘোষিত গুৱাহাটী বিশ্ববিদ্যালয়ৰ স্নাতক চূড়ান্ত পৰীক্ষাৰ ফলাফলত হোজাই ছোৱালী মহাবিদ্যালয়ৰ দুগৰাকী ছাত্ৰীয়ে বিশেষ সফলতাৰে মহাবিদ্যালয়খনলৈ গৌৰৱ কঢ়িয়াই আনিছে।
মহাবিদ্যালয়খনৰ মিতালী শৰ্মা নামৰ ছাত্ৰী গৰাকীয়ে বেংগলী বিভাগত প্ৰথম শ্ৰেণীৰ দ্বিতীয় স্থান লাভ কৰিবলৈ সক্ষম হয়। তেওঁ হোজাইৰ গোলাঘটীয়া বস্তিৰ কৌশিক শৰ্মাৰ কন্যা। উল্লেখযোগ্য যে মিতালীয়ে ৭৫.৪৭ শতাংশ নম্বৰ লাভ কৰি উক্ত স্থান দখল কৰে।
মিতালীৰ ওপৰি মহাবিদ্যলয়খনৰ হিন্দী বিভাগৰ পিংকী কুমাৰী গুপ্তাই প্ৰথম শ্ৰেণীৰ তৃতীয় স্থান দখল কৰিবলৈ সক্ষম হয়। ৭৬.৭০ শতাংশ নম্বৰ লাভ কৰা পিংকী হোজাই নতুন বজাৰৰ বাসিন্দা পান্না লাল গুপ্তাৰ কন্যা।
কৃতী ছাত্ৰী দুগৰাকীৰ এই সফলতাত তেওঁলোকৰ পৰিয়ালৰ লোকৰ লগতে মহাবিদ্যালয়খনৰ শিক্ষক-শিক্ষয়িত্ৰী তথা ছাত্ৰ-ছাত্ৰীয়ে আনন্দ প্ৰকাশ কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
